### Beslutninger

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 12. november 2025 om magistratsbehandling af forslaget.

Sagen bedes tilbagesendt byrådet via Magistraten.

###

BESLUTNINGSFORSLAG FRA RV OG M

[adresse] er en enestående værdi for alles om bor ved bugten. Desværre er bugten iltfattig og relativt livløs, og har derfor et stort potentiale for at opnå et markant løft i biodiversitet og havmiljø. I de seneste mange årtier har bugten nemlig været påvirket af forurening, tab af levesteder og i tidligere tider også stenfiskeri. Genopretning af ålegræsenge, muslingebanker og stenrev er afgørende for at forbedre vandkvaliteten, øge biodiversiteten og skabe et robust økosystem.

Samtidig har borgerne i [adresse] et stort ønske om at bidrage aktivt til byens grønne og blå omstilling – og behov for håb og tro på, at vi kan lykkes med den grønne omstilling. Civilsamfundets engagement er en værdifuld ressource, der kan styrke både biodiversiteten og den folkelige opbakning til naturbeskyttelse.

Vi skal gøre det muligt og enkelt for almindelige mennesker at bidrage.

Derfor foreslår vi følgende

1. Borgerdreven biodiversitet: Partnerskab for [adresse]

[adresse] etablerer et formelt samarbejde med civilsamfundet om biodiversitetsfremmende tiltag i [adresse]. Dette partnerskab skal muliggøre:

- Donationer fra borgere, virksomheder og fonde til projekter i bugten.

- Frivilligt arbejde i foreningsregi, fx udplantning af ålegræs, etablering af muslingebanker og udlægning af stenrev.

- Borgerrettede kampagner for at engagere aarhusianerne i bugtens fremtid.

2. Emily Henriksen grundlag og kommunalt samarbejde

[adresse], ved Teknik og Miljø, udarbejder det nødvendige planmæssige og juridiske grundlag for at gøre disse tiltag mulige, herunder:

- Identifikation af egnede områder i bugten til biodiversitetsprojekter via det mellemkommunale Havmiljøsamarbejdet.

- Aftaler om adgang, sikkerhed og koordinering ved fysiske aktiviteter.

- Mulighed for medfinansiering gennem kommunale midler og fonde.

3. Kommunikations- og inddragelsesindsats

I et samarbejde mellem Teknik & Miljø og Kultur og Borgerservice iværksættes en målrettet borgerkommunikation, som skal:

- Formidle viden om bugtens tilstand og biodiversitetens betydning.

- Oplyse om mulighederne for at deltage i konkrete projekter.

- Skabe ejerskab og engagement omkring Aarhusbugtens natur.

4. Finansiering

- Teknik og Miljø undersøger behovet for finansiering til etablering af en donationsplatform og præsenterer dette i en indstilling.

- Teknik og Miljø undersøger mulighederne for samarbejde med fonde, NGO’er og private virksomheder.

[adresse]:

Tim Møller, Radikale Venstre

Solveig Mathiesen, Moderaterne.

### Sagsforløb

Udvalg: [adresse]

Dato: 29-10-2025

Svenning Christensen: 34

Sagens behandling blev udsat i byrådets møde den 29. oktober 2025.